High-end šperky
Citrínový
náhrdelník
Blanchet
Ideálne vyskladané prírodné farebné kamene s jedinečnými odtieňmi
"Oblečte" svoju milovanú do zlatých odtieňov citrínu! Tento drahokam je skutočne ako zhmotnená slnečná energia, bez ktorej by na našej Zemi prakticky nič nefungovalo! Ak vám slnečný živel v týchto dňoch chýba, môžete si ho doplniť napríklad dovolenkou v exotike alebo niečím, čo v sebe skrýva nielen hmatateľnú, ale aj emocionálnu hodnotu. Nebudeme vás už napínať, zrodenie "slnka v duši" prichádza práve teraz cez našu hrejivú legendu – famózny citrínový náhrdelník Blanchet!
Prírodné citríny s unikátnou farbou
Prírodný citrín je pomerne vzácny, aj preto náš dynamický klenot Blanchet získava na nadčasovej hodnote. Sýtosť zlatistých tónov citrínu je ovplyvňovaná množstvom železitých iónov – s ich narastajúcim počtom sa farba prehlbuje. Ak dovolíte, pri farbe chvíľu zostaneme. Tá je totiž dominantným prvkom v neprehliadnuteľnom náhrdelníku Blanchet, a ako to už pri našich ručne robených šperkoch býva, farebné zladenie rozhodne nie je náhodné. "Blanchet sa pýši absolútne unikátnou farbou citrínov, ktoré sme vybrali doslova na mieru – s rôznou tepelnou úpravou, aby bol dosiahnutý žiadaný efekt. Aj keď je tepelná úprava citrínov rutinnou záležitosťou, je veľmi zložité dosiahnuť presný farebný odtieň. V spolupráci s našimi partnermi z Brazílie, ktorí patria k expertom v danej oblasti, sme vykonali úpravy v niekoľkých procesoch, aby sme mohli vytvoriť toto dokonalé majstrovské dielo," prezrádza Iveta Zimková Mikušová. Toto dielo vás zahreje už pri letmom pohľade, no keďže staré legendy vravia, že citrín má byť v kontakte s kožou, optimálny spôsob nosenia je na ženskom dekolte tak, ako si Blanchet zaslúži!
Kombináciu farebných drahokamov v náhrdelníku Blanchet považujeme za výnimočnú aj vďaka nenapodobiteľným zrkadlovo identickým dvojiciam kameňov.
Obchodná riaditeľka Iveta Zimková Mikušová
Zrkadlovo identické dvojice kameňov
Každá žena je plná prekvapení a výnimkou nie je ani naša živelná Blanchet. Okrem spomínaných citrínov ju zdobia aj prírodné rutilizované kremene , ktoré obsahujú voľným okom viditeľné čiastočky zlatého rutilu. Tým sa celý šperk stáva nenapodobiteľným unikátom. Inými slovami, celý koncept tohto náhrdelníka stojí na precízne použitých farebných drahokamoch a ich vzájomnej symbióze. Túto dychberúcu kombináciu považujeme za výnimočnú aj vďaka zrkadlovo identickým dvojiciam kameňov.
Citrínová jedinečnosť prináša prosperitu
Ak vás zaujíma aj ďalšie romantické pozadie, ktoré píšu citrínové dejiny, vedzte, že citrín "kameň úspechu a hojnosti" je ideálnym darom k 13. a 17. výročiu manželstva. Predurčuje ho k tomu jeho vysoký lesk, farebná atraktívnosť a tvrdosť (na Mohsovej stupnici mu patrí 7. miesto). Osadený v šperkoch podporuje chuť do života, dobrú náladu, sebadôveru a myšlienku byť jedinečným. Koniec-koncov práve to vám ukazuje náš originálny náhrdelník Blanchet, ktorý nikdy nezabúda na umenie "byť sám sebou".
Tento ikonický šperk si už našiel svoju majiteľku a nie je možné ho zakúpiť
ĎALŠIE MAJSTROVSKÉ